**ZAPISNIK 3. SJEDNICE UČITELJSKOG VIJEĆA**

**održane 21. prosinca 2021. godine s početkom u 10,30 sati**

**na Zoom platformi**

Nazočni učitelji: Aleksandra Orbanić, Samanta Stell, Anamarija Škara Youens, Vilijana Šugar, Haris Brković, Paolo Peruško, Karla Šain, Anamarija Lovrečić, Saša Šolić, Marija Poropat, Matea Beotić, Mirjana Siladić, Marijana Gulić, Luka Šugar, Andreja Široki, Ana Horvatek, Hrvoje Hleb, Sandra Šustereiter, Suzana Ursić, Ivana Katunar, Tamara Ignjatović, Andrea Viljanac, Antonela Šimonović, Alen Bernobić, Jerko Crljenko, Sanja Pančevski i Sanel Jusić i Ana Šterpin Zagoranski.

Sjednica je započela u 10,30 sati uvodnom riječju ravnateljice Sanjice Sare Radetić, po ustanovljenom kvorumu Učiteljskog vijeća.

**Dnevni red:**

1. **Usvajanje zapisnika 2. sjednice Učiteljskog vijeća**
2. **Napredak učenika u I. polugodištu**
3. **Razno**

Dnevni red usvojen je jednoglasno.

**Ad 1) Usvajanje zapisnika 2. sjednice Učiteljskog vijeća**

Zapisnik 2. sjednice Učiteljskog vijeća usvojen je jednoglasno bez primjedbi.

**Ad 2) Napredak učenika u I. polugodištu**

Ravnateljica je napomenula važnost redovitog upisivanja ocjena – brojčanih i opisnih u e-Dnevniku. Na upit o zalaganju i izostancima učenika svi učitelji su potvrdili uzorno vladanje učenika i samo opravdane izostanke. Ravnateljica je pohvalila učenike Vita Ćosića i Evu Palman za sve nastupe i odnos prema školi i učiteljima, kao i njihovu učiteljicu Samantu Stell. Istaknula je kako je važno isticati napredak učenika i komunicirati roditeljima koliko su učenici uspjeli naučiti u vrlo kratkom vremenu tijekom ovog polugodišta te na taj način motivirati učenike za sviranje, ljubav prema glazbi i školi, ali i odgojno utjecati na njihovo samopouzdanje i vjeru u sebe. Pohvalila je i učitelje koji rade u glazbenom vrtiću i pripremnim razredima te istaknula kako je njihov trud dragocjen i za svaku pohvalu jer učenici dolaze spremniji u prvi razred i lakše uspijevaju razumjeti gradivo. Učiteljica Marijana Gulić istaknula je kako ove godine u pripremnom razredu ima učenika koji su se trudom i radom uspjeli uzdići na višu razinu razumijevanja glazbe i kako je moguće uz marljivost i volju za radom napredovati. Raspravljalo se i o učenicima s teškoćama te je pedagoginja iznijela plan da se u sljedećem polugodištu održi predavanje logopedinje o prilagodbi nastave u glazbenoj školi učenicima s teškoćama. Učitelji su se složili da je važno rano prepoznavanje teškoća kod učenika (već u 1. razredu), dobra komunikacija s roditeljima i učiteljima u osnovnoj školi. Na upit ravnateljice, učitelji su potvrdili napredak svih učenika u skladu sa svojim mogućnostima i uvjetima kod kuće.

**Ad 3) Razno**

Ravnateljica je istaknula kako je nabava nota za sve učitelje uspješno izvršena te zamolila pročelnike da pregledaju pristigle note i potpišu sve dostavnice. Pozvala je učitelje zadužene za inventuru škole da provjere stanje imovine. Napomenula je kako smo u ovom polugodištu uspješno održali nekoliko koncerata uživo povodom Svetog Nikole, a ostali koncerti će biti snimljeni online na mrežnoj stranici škole, u skladu s mjerama i uputama HZJZ-a. Učiteljica Sanja Pančevski predložila je da učenici koji zbog izolacije nisu uspjeli snimiti svoj nastup ni nastupati na koncertu održe naknadno božićni koncert u siječnju i odsviraju program koji su pripremili, s čim su se i ostali učitelji složili.

Ravnateljica je zahvalila svima na suradnji i potaknula učitelje da ovaj zadnji tjedan nastave posvete učenicima u blagdanskom duhu i potaknu sve učenike da se tijekom praznika opuste uz obitelj i odmore od obaveza.

Sjednica je završila u 11,30 sati.

Zapisničar: Ravnateljica:

Ana Horvatek Sanjica Sara Radetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:003-06/21-01/06

URBROJ:2167/01-57-34-01-21-2

Poreč, 21. prosinca 2021. godine